**Frans Axel Ottosson** (s. 19. huhtikuuta 1996 Uumaja, Ruotsi) on ruotsalainen jääkiekkoilija, joka pelaa SM-liigajoukkue KooKoossa. Hän on pelipaikaltaan keskushyökkääjä, mutta Ottosson osaa pelata myös laidassa.

Ura
---

### Seuraura

Ottosson aloitti jääkiekkoilun viisivuotiaana. Hän on IF Björklövenin kasvatti. Ottosson toimi kaudella 2011–2012 seuran U16-joukkueen varakapteenina. Hän oli U16 SM:ssä Björklövenin paras pistemies ja syöttäjä tehoilla 4+6=10. Kaudeksi 2012–2013 Ottosson siirtyi MODO Hockeyn J18-joukkueeseen. Hän oli J18 Elitissä tehoilla 18+24=42 joukkueen paras syöttäjä ja jakoi sisäisen pistepörssin voiton Robin Byströmin kanssa. J18 Allsvenskanissa Ottosson jakoi MODOn sisäisen pistepörssin voiton Lucas Ekeståhl Jonssonin kanssa tehoilla 7+14=21, kuten myös pudotuspeleissä Simon Engströmin kanssa tehoilla 2+4=6. Joukkueen kausi päättyi hopeaan. Ottosson pelasi osan kaudestaan myös MODOn J20-joukkueessa, jossa hän voitti J20 SuperElitin hopeaa. Kaudella 2013–2014 Ottosson voitti J18 Allsvenskanin mestaruuden.

Kaudella 2014–2015 Ottosson jakoi tehoilla 18+26=44 MODO Hockeyn J20-joukkueen sisäisen pistepörssin toisen sijan Kristian Jakobssonin ja Lucas Ekeståhl Jonssonin kanssa edellään Linus Sandin. Kolmikko jakoi koko J20 SuperElitin pistepörssin kymmenennen sijan Örebro HK:n Rasmus Fyrpihlin ja Rögle BK:n Erik Santessonin kanssa. Ottosson debytoi samalla kaudella myös seuran SHL-joukkueessa, jossa hän pelasi 11 runkosarjaottelua tehden yhden maalin. Ottosson teki SHL-debyyttinsä 1. marraskuuta 2014 vieraissa HV71:tä vastaan. Hänet merkittiin MODOn 13. hyökkääjäksi. Ottosson sai ottelussa jääaikaa vain 1.33 minuuttia. SHL-uransa avausmaalin hän teki seitsemännessä ottelussaan 26. joulukuuta 2014 Växjö Lakers HC:tä vastaan. Huhtikuussa 2015 Ottosson teki MODOn kanssa kaksivuotisen SHL-sopimuksen. Syyskuussa seura lainasi hänet Ruotsin toiseksi korkeimmalle sarjatasolle HockeyAllsvenskan-joukkue Timrå IK:hon, jossa Ottosson pelasi kolme ottelua. Hän vakiinnutti kaudella 2015–2016 paikkansa MODOn SHL-joukkueessa, jossa Ottossonin tulokaskausi toi 42 runkosarjaottelussa tehot 1+8=9 ja seitsemässä karsintasarjan ottelussa yhden syöttöpisteen. Joukkueen kausi päättyi kuitenkin putoamiseen Allsvenskaniin.

Ottosson ei jatkanut MODO Hockeyssa enää toista sopimuskauttaan Allsvenskanissa, vaan hän palasi kaudeksi 2016–2017 kaksivuotisella sopimuksella samassa sarjassa pelaavaan kasvattajaseuraansa IF Björklöveniin. Kaudella 2017–2018 Ottosson voitti joukkueen sisäisen piste-, maali- ja syöttöpörssin tehoilla 17+26=43, joilla hän jakoi koko Allsvenskanin pistepörssin viidennen sijan HC Vita Hästenin Marcus Erikssonin kanssa. Ottosson jakoi myös Björklövenin sisäisen tehotilaston voiton David Lindquistin kanssa lukemalla +16 ja SHL:n nousukarsintasarjassa joukkueen sisäisen maalipörssin voiton kolmella osumallaan Austin Farleyn kanssa.

Kaudeksi 2018–2019 Ottosson siirtyi kaksivuotisella sopimuksella SHL-joukkue Färjestad BK:hon. Hän pelasi siellä 44 runkosarjaottelua tehopistein 2+9=11 ja yhden playoff-ottelun ilman tehopisteitä sekä neljä Mestarien liigan ottelua ilman tehopisteitä. Ottossonin oli kuitenkin vaikea löytää sopivaa roolia, joten hänen sopimuksensa purettiin Ottossonin omasta aloitteesta syyskuussa 2019. Samalla hänen uutisoitiin jatkavan SHL-pelejään loppukauden 2019–2020 kattavalla sopimuksella Linköping HC:ssä. Ottosson teki siellä 28 ottelussa vain tehot 1+1=2, kunnes hänen sopimuksensa purettiin tammikuussa 2020. Seuraavana päivänä Ottossonin tiedotettiin palaavan loppukauden kattavalla sopimuksella kasvattajaseuraansa Björklöveniin. Maaliskuussa hän teki seuran kanssa vuoden mittaisen jatkosopimuksen.

Ottosson eteni kaudella 2020–2021 Björklövenin kanssa Allsvenskanin finaaleihin, mutta mestaruuden voitti ja SHL:ään nousi kuitenkin Timrå IK otteluvoitoin 4–1. Toukokuussa 2021 hän teki seuran kanssa vuoden mittaisen jatkosopimuksen. Kaudella 2021–2022 Ottosson oli Björklövenin paras pistemies ja syöttäjä tehoilla 15+33=48, joilla hän jakoi Allsvenskanin pistepörssin seitsemännen sijan Kristianstads IK:n Kristoff Kontosin kanssa. Ottosson jakoi myös joukkueensa sisäisen tehotilaston voiton Daniel Rahimin kanssa lukemalla +26. Hän teki Björklövenin kanssa jälleen finaaleihin, mutta mestaruuden vei ja SHL:ään nousi kuitenkin HV71 otteluvoitoin 4–2.

Ottosson siirtyi kaudeksi 2022–2023 1+1-vuotisella sopimuksella SM-liigajoukkue KooKoohon. Hän loukkaantui kauden avausottelussa ja oli sivussa lähes kaksi kuukautta marraskuulle 2022 saakka. 17. helmikuuta 2023 Ottosson taklasi Pelicansin Saku Salmista pään seudulle. Hänelle tuomittiin tilanteesta 5+20-minuutin ottelurangaistus. Ottosson asetettiin viiden ottelun mittaiseen pelikieltoon. Hän pelasi runkosarjassa vain 38 ottelua, mutta Ottosson jakoi 11 osumallaan KooKoon sisäisen maalipörssin kolmannen sijan Emil Molinin kanssa. Hän jakoi myös joukkueen sisäisen tehotilaston voiton Miska Kukkosen kanssa lukemalla +8. Huhtikuussa 2023 KooKoo käytti Ottossonin sopimuksessa olleen option ja teki vuoden mittaisen jatkosopimuksen hänen kanssaan. Kaudella 2023–2024 Ottosson oli Teemu Engbergin ohella joukkueen ainoa kauden kaikki 60 runkosarjaottelua pelannut pelaaja.

### Maajoukkueura

Ottosson pelasi alle 18-vuotiaiden MM-kilpailuissa vuonna 2014. Yhteensä hän on pelannut seitsemän nuorten ja 37 poikien maaottelua.

Muuta
-----

Ottosson on maininnut lapsuutensa idoleiksi Peter Forsbergin ja Aleksandrs Beļavskisin. Myöhemmin hän on kertonut ottaneensa pelaamiseensa mallia Nicklas Bäckströmistä. Ottosson harrasti lapsena myös jalkapalloa ja salibandya, kunnes valitsi lopulliseksi lajikseen jääkiekon 15-vuotiaana.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2012–2013 | MODO Hockey | SuperElit | 4 | 0 | 0 | 0 | 6 | 1 | 0 | 0 | 0 | 0 |
| 2013–2014 | MODO Hockey | SuperElit | 45 | 13 | 16 | 29 | 60 | 4 | 0 | 1 | 1 | 6 | U18 | 7 | 0 | 1 | 1 | 2 |
| 2014–2015 | MODO Hockey | SuperElit | 37 | 18 | 26 | 44 | 74 | 5 | 2 | 3 | 5 | 4 |
|  | MODO Hockey | SHL | 11 | 1 | 0 | 1 | 2 | – | – | – | – | – |
| 2015–2016 | MODO Hockey | SuperElit | 3 | 1 | 2 | 3 | 6 | – | – | – | – | – |
|  | MODO Hockey | SHL | 49 | 1 | 8 | 9 | 12 | – | – | – | – | – |
|  | Timrå IK | Allsvenskan | 3 | 0 | 0 | 0 | 0 | – | – | – | – | – |
| 2016–2017 | IF Björklöven | Allsvenskan | 41 | 8 | 12 | 20 | 34 | – | – | – | – | – |
| 2017–2018 | IF Björklöven | Allsvenskan | 52 | 17 | 26 | 43 | 38 | 5 | 3 | 0 | 3 | 6 |
| 2018–2019 | Färjestad BK | SuperElit | 1 | 1 | 1 | 2 | 0 | – | – | – | – | – |
|  | Färjestad BK | SHL | 44 | 2 | 9 | 11 | 39 | 1 | 0 | 0 | 0 | 0 |
| 2019–2020 | Linköping HC | SHL | 28 | 1 | 1 | 2 | 14 | – | – | – | – | – |
|  | IF Björklöven | Allsvenskan | 13 | 3 | 7 | 10 | 4 | 2 | 0 | 2 | 2 | 2 |
| 2020–2021 | IF Björklöven | Allsvenskan | 48 | 14 | 16 | 30 | 46 | 16 | 3 | 5 | 8 | 12 |
| 2021–2022 | IF Björklöven | Allsvenskan | 48 | 15 | 33 | 48 | 35 | 18 | 2 | 8 | 10 | 10 |
| 2022–2023 | KooKoo | SM-liiga | 38 | 11 | 15 | 26 | 53 | 6 | 1 | 2 | 3 | 0 |
| 2023–2024 | KooKoo | SM-liiga | 60 | 9 | 25 | 34 | 18 | – | – | – | – | – |
| 4 kautta | yhteensä | SHL | 132 | 5 | 18 | 23 | 67 | 1 | 0 | 0 | 0 | 0 |
| 2 kautta | yhteensä | SM-liiga | 98 | 20 | 40 | 60 | 71 | 6 | 1 | 2 | 3 | 0 |
| 6 kautta | yhteensä | Allsvenskan | 205 | 57 | 94 | 151 | 157 | 34 | 8 | 14 | 22 | 22 |

Lähteet
-------

* Axel Ottosson The Internet Hockey Databasessa (englanniksi)
* Axel Ottosson Eurohockey-sivustolla (englanniksi)
* Axel Ottosson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Axel Ottosson *Elite Prospects*. Everysport Media Group AB.  (englanniksi)
2. 1 2  Särmälä, Jukka: Axel Ottosson – Tehokas taitosentteri *kookoo.fi*.  6.11.2023. KooKoo Hockey Oy. Viitattu 2.4.2024.
3. ↑  Elite Prospects - IF Björklöven U16 *eliteprospects.com*. Everysport Media Group AB. Viitattu 6.8.2022. (englanniksi)
4. ↑  Elite Prospects - MODO Hockey J18 *eliteprospects.com*. Everysport Media Group AB. Viitattu 6.8.2022. (englanniksi)
5. ↑  Elite Prospects - J20 SuperElit Stats 2014-2015 *eliteprospects.com*. Everysport Media Group AB. Viitattu 6.8.2022. (englanniksi)
6. ↑  HV 71 - MODO Hockey (Line Up) *stats.swehockey.se*.  1.11.2014. Svenska Ishockeyförbundet. Viitattu 2.4.2024. (englanniksi)
7. ↑  Axel Ottosson *old.shl.se*. SHL AB. Viitattu 6.8.2022. (ruotsiksi)
8. ↑  Eriksson, Frank: MODO Hockey förlänger med fem spelare *modohockey.se*.  29.4.2015. MODO Elithockey AB. Viitattu 6.8.2022. (ruotsiksi)
9. ↑  Djuse och Ottosson lånas in från Modo *timraik.se*.  21.9.2015. Timrå IK Ishockey AB. Viitattu 6.8.2022. (ruotsiksi)
10. ↑  Kassman, Mikael: Ottosson klar för Björklöven *bjorkloven.com*.  13.4.2016. Björklöven AB. Viitattu 6.8.2022. (ruotsiksi)
11. ↑  Elite Prospects - J20 HockeyAllsvenskan Stats 2017-2018 *eliteprospects.com*. Everysport Media Group AB. Viitattu 6.8.2022. (englanniksi)
12. ↑  Elite Prospects - IF Björklöven *eliteprospects.com*. Everysport Media Group AB. Viitattu 6.8.2022. (englanniksi)
13. ↑  Eriksson, Stefan: Axel Ottosson klar för Färjestad BK *farjestadbk.se*.  4.4.2018. Färjestads Bollklubb Fastighets AB. Viitattu 6.8.2022. (ruotsiksi)
14. ↑  Eriksson, Stefan: Axel Ottosson väljer att lämna Färjestad BK *farjestadbk.se*.  12.9.2019. Färjestads Bollklubb Fastighets AB. Viitattu 6.8.2022. (ruotsiksi)
15. ↑  Pettersson, Gustaf: Axel Ottosson till Cluben! *lhc.eu*.  12.9.2019. Linköping Hockey Club AB. Viitattu 6.8.2022. (ruotsiksi)
16. ↑  Pettersson, Gustaf: Axel Ottosson lämnar LHC *lhc.eu*.  22.1.2020. Linköping Hockey Club AB. Viitattu 6.8.2022. (ruotsiksi)
17. ↑  Kassman, Mikael: Ottosson återvänder! *bjorkloven.com*.  23.1.2020. Björklöven AB. Viitattu 6.8.2022. (ruotsiksi)
18. ↑  Kassman, Mikael: Hemvändaren stannar *bjorkloven.com*.  27.3.2020. Björklöven AB. Viitattu 6.8.2022. (ruotsiksi)
19. ↑  Kassman, Mikael: Ottosson förlänger *bjorkloven.com*.  31.5.2021. Björklöven AB. Viitattu 6.8.2022. (ruotsiksi)
20. ↑  Elite Prospects - HockeyAllsvenskan Stats 2021-2022 *eliteprospects.com*. Everysport Media Group AB. Viitattu 6.8.2022. (englanniksi)
21. ↑  Elite Prospects - IF Björklöven *eliteprospects.com*. Everysport Media Group AB. Viitattu 6.8.2022. (englanniksi)
22. ↑  Keskushyökkääjä Axel Ottosson Björklövenistä Kouvolaan! *kookoo.fi*.  12.5.2022. KooKoo Hockey Oy. Viitattu 6.8.2022.
23. ↑  Ahlroth, Tapio: KooKoo järjesti kaikkien aikojen liigakauden aloituksen – Axel Ottosson puuttuu kokoonpanosta pitkään *kouvolansanomat.fi*.  17.9.2022. Kaakon Viestintä Oy. Viitattu 6.5.2023.
24. ↑  SM-liiga määräsi Axel Ottossonille pitkän pelikiellon *is.fi*.  19.2.2023. Sanoma Media Finland Oy. Viitattu 6.5.2023.
25. ↑  Elite Prospects - KooKoo *eliteprospects.com*. Everysport Media Group AB. Viitattu 6.5.2023. (englanniksi)
26. ↑  Ruotsalaishyökkääjä Axel Ottosson kirjoitti jatkosopimuksen *kookoo.fi*.  22.4.2023. KooKoo Hockey Oy. Viitattu 6.5.2023.
27. ↑  Elite Prospects - KooKoo *eliteprospects.com*. Everysport Media Group AB. Viitattu 2.4.2024. (englanniksi)

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo